Diari Oficial de la Generalitat Valenciana


Sumari del DOGV 5207, del 27-02-2006 (2006/2168)

RESOLUCIÓ de 20 de febrer de 2006, de la Direcció General d'Administració Autonòmica, per la qual es determina l'efectivitat del nomenament com a funcionaris de carrera dels aspirants de la convocatòria 22/1999.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5207

Data del DOGV
:   27-02-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/2168


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 20 de febrer de 2006, de la Direcció General d'Administració autonòmica, per la qual es determina l'efectivitat del nomenament com a funcionaris de carrera dels aspirants de la convocatòria 22/1999. [2006/X2168]  
Mitjançant Ordre de 26 de juliol de 2001, de la Conselleria de Justícia i Administracions Públiques es van convocar proves selectives d'accés al grup A, sector administració especial, veterinaris, corresponent a l'Oferta d'Ocupació Pública de 1999 de la Generalitat Valenciana (Convocatòria 22/1999).  
En l'ordre de 27 de setembre de 2005 del conseller de Justícia i Administracions Públiques, s'anomenen funcionaris de carrera als que han superat les proves selectives de l'esmentada convocatòria 22/1999. L'apartat tercer de l'esmentada ordre estableix que .En tot allò que siguen favorables als interessats, es considerarà que els efectes derivats de les preses de possessió, es retrotrauen al dia 27 de juliol de 2004, sense que això comporte la revisió d'actes, resolucions o situacions emparades per la legalitat vigent, o l'adopció de resolucions de contingut impossible..  
A través de la Resolució de 14 de setembre de 2005, de la Direcció General d'Administració Autonòmica, s'adjudiquen destins als participants en el concurs de mèrits número 01/2005 així com als aspirants que han superat les proves selectives de la convocatòria 22/1999. L'apartat tercer de l'esmentada resolució estableix, quant a les preses de possessió, que .els efectes administratius i econòmics de la presa de possessió per al personal que ha obtingut destí en el concurs de mèrits 01/2005, seran d'1 d'octubre de 2005.   
En compliment de la Resolució de 14 de setembre de 2005, de la Direcció General d'Administració Autonòmica, es van anotar en el Registre de Personal de l'esmentada Direcció General, les preses de possessió en els llocs de treball obtinguts pels adjudicataris de la convocatòria de referència, amb efectivitat de l'1 d'octubre de 2005, sent així mateix esta data la que que determinava l'adquisició de la condició de funcionaris de carrera.  
Atés que el dret a la percepció de l'antiguitat és un dels què han de ser considerats com favorables als interessats en el sentit exposat en l'apartat tercer de l'Ordre de 27 de setembre de 2005 del conseller de Justícia i Administracions Públiques i el seu reconeixement ha d'anar unit a la data a partir de la qual s'adquirix la condició de funcionari de carrera.  
Per tot això, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel que s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Que l'efectivitat de la presa de possessió dels aspirants que han superat les proves selectives de la convocatòria 22/1999, a l'efecte de l'adquisició de la condició de funcionaris de carrera és del dia 27 de juliol de 2004, de conformitat amb el que establix l'apartat tercer de l'Ordre de 27 de setembre de 2005, del conseller de Justícia i Administracions Públiques.  
La present Resolució posa fi a la via administrativa d'acord amb els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei Reguladora de la Jurisdicció Contenciosa Administrativa, els interessats podran interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar de l'endemà de la publicació de la present resolució.   
València, 20 de febrer de 2006.. El director general d'Administració autonòmica: Miguel Antonio Crespo Marzal.